CELEX: 32015R0676
Language: hu
Date: 2015-04-23 00:00:00
Title: A Bizottság (EU) 2015/676 végrehajtási rendelete (2015. április 23.) egyes áruk Kombinált Nómenklatúra szerinti besorolásáról

30.4.2015   
            
            
               HU
            
            
               Az Európai Unió Hivatalos Lapja
            
            
               L 111/18
            
         A BIZOTTSÁG (EU) 2015/676 VÉGREHAJTÁSI RENDELETE
   (2015. április 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. április 23-án.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kötött textilanyagból készült, körülbelül 20 cm hosszú, hüvely formájú árucikk, vékony szivacspárnázattal a tenyérre eső felületen. A tenyérre eső oldalán magában foglal egy enyhén ívelt, körülbelül 2 cm széles alumínium sínt, amely kézzel hajlítható, valamint két rugalmas hátoldali, körülbelül 1 cm széles, műanyag stabilizátort. A sín és a stabilizátorok eltérő anyagú, az árucikkre varrt, annak teljes hosszán végigfutó bújtatókban találhatók és onnan eltávolíthatók.
                  Az árucikk mindkét végén kettő 2 cm széles tépőzár-típusú pánt található, amely az árucikknek a kézhez és a csuklóhoz való igazítására szolgál. Az árucikk közepén egy szélesebb, tépőzár-típusú rögzítővel ellátott 5 cm széles textilpánt található, amelyet a csukló köré tekerve a csukló mozgása a kívánt mértékben korlátozható.
                  A textilpántok a hajlítható alumínium sínnel együtt megnehezítik a csukló mozgását. A csukló hajlíthatósága a pántok szorosságától függ.
                  Az árucikket csuklórögzítőként mutatják be.
                  (Lásd az A. + B. képet) (1)
                  
               
               
                  6307 90 10
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 6307, a 6307 90 és a 6307 90 10 KN-kód szövegezése határozza meg.
                  Az árucikk nem igazítható egy adott beteg konkrét sérüléséhez, hanem multifunkcionális felhasználású. E tekintetben az árucikk nem rendelkezik olyan jellemzőkkel, amelyek megkülönböztetnék a működtetési módja vagy a beteg sajátos sérüléséhez való igazíthatóság alapján az általános használatra szánt hagyományos támasztóeszközöktől (lásd a 90. árucsoporthoz tartozó 6. megjegyzést és a C-260/00. sz. – C-263/00. sz., Lohmann GmbH & Co. KG és Medi Bayreuth Weihermüller & Voigtmann GmbH & Co. KG v Oberfinanzdirektion Koblenz egyesített ügyekben hozott ítéletet, ECLI:EU:C:2002:637). Következésképpen ortopédiai készülékként a 9021 vtsz. alá történő besorolása kizárt.
                  A hüvely és a pánt kötött textilanyaga adja az árucikk alapvető jellegét a 3. b) általános értelmezési szabály értelmében, mivel a legnagyobb mennyiségben a textilanyag van jelen, és mivel fontos szerepet játszik az árucikk felhasználása tekintetében. Mindenekelőtt az árucikk közepén található textilpánt elengedhetetlen a csukló mozgásának kívánt korlátozásához.
                  Az árucikket ezért a 6307 90 10 KN-kód alá, más készáruként kell besorolni.
               
            
         
      
                  
                     
               
               
                  
                     
               
            
                  
                     A. kép
                  
               
               
                  
                     B. kép
                  
               
            
         (1)  A képek csupán tájékoztató jellegűek.